### Ο τόπος, η χώρα, ο πλανήτης που ζω: Ψηφιακό Υλικό για Εκπαιδευτικούς
Αρχική | Η χώρα όπου ζούμε | Αλλαγές στο περιβάλλον της χώρας μας | Αλλαγές στον ουρανό της χώρας μας | Ο καιρός και οι εποχές στη χώρα όπου ζούμε | Πληροφορίες

## Η Χώρα που Ζούμε

Προτεινόμενη διάρκεια: 2 διδακτικές ώρες

Γενικός στόχος: Οι μαθητές/τριες να αναγνωρίσουν χαρακτηριστικά της χώρας τους.

Μαθησιακά Αποτελέσματα:

- εντοπίζουν τον τόπο και τη χώρα τους σε ψηφιακό χάρτη
- εντοπίζουν σε χάρτη της χώρας τη θέση του τόπου τους
- ερευνούν υπόμνημα γεωμορφολογικού και πολιτικού χάρτη
- αντιστοιχίζουν βασικούς γεωγραφικούς όρους σε αναπαράσταση τοπίου
- εντοπίζουν γεωγραφικούς όρους με χρήση ψηφιακού χάρτη
- διακρίνουν γεωμορφολογικούς όρους σε γεωμορφολογικό χάρτη
- καταγράφουν τα γεωμορφολογικά χαρακτηριστικά της χώρας
- εντοπίζουν τα σύνορα της Ελλάδας και γειτονικές χώρες
- κατασκευάζουν μοντέλο γεωμορφολογικού χάρτη
- εντοπίζουν γεωγραφικά διαμερίσματα σε πολιτικό χάρτη
- κατασκευάζουν μοντέλο πολιτικού χάρτη με πόλεις

Περιορισμός: Δεν εξετάζεται η κλίμακα του χάρτη.

Προτεινόμενη εναλλακτική: Διδακτικό σενάριο “Κυνήγι Θησαυρού στην Ελλάδα” (Οδηγός Εκπαιδευτικού)

Πρόταση κατανομής χρόνου: Πρώτη ώρα στον πολιτικό χάρτη (υπόμνημα, διαμερίσματα, σύνορα), δεύτερη στον γεωμορφολογικό (υπόμνημα, όροι).

Στην αρχική δραστηριότητα, οι μαθητές σχεδιάζουν με το χέρι έναν χάρτη της Ελλάδας, αναγνωρίζοντας τη δυσκολία σχεδίασης.

Στη δραστηριότητα "Ταυτότητα του τόπου", οι μαθητές συμπληρώνουν στοιχεία με τη βοήθεια του έντυπου και ψηφιακού υλικού.

Ονόματα χωρών που συνορεύουν με την Ελλάδα: Αλβανία, Βόρεια Μακεδονία, Βουλγαρία, Τουρκία

Δραστηριότητα γεωγραφικών όρων:

Η Κρήτη είναι παράδειγμα στον πίνακα. Οι υπόλοιποι γεωγραφικοί όροι συμπληρώνονται από τους μαθητές.

Συμπληρωματικό υλικό: Δημιουργία χάρτη με κολάζ, μακέτα από πλαστελίνες κ.ά.

Δραστηριότητα “Πού βρισκόμαστε τώρα”: Χαρτόνια με το σχολείο, τον τόπο, το διαμέρισμα και τη χώρα, ενωμένα με διπλόκαρφο.

Ενδεικτική πρόταση STEM: Σύνδεση με τα Εργαστήρια Δεξιοτήτων. Οι μαθητές σχεδιάζουν διαδρομή εκδρομής και δημιουργούν ταξιδιωτικό οδηγό με στοιχεία χάρτη και υπόμνημα.